
				JUSTIZIA ADMINISTRAZIOA

				BILBOKO LEHEN AUZIALDIKO 5 ZENBAKIKO EPAITEGIA

				579

				EDIKTUA, adostasunik gabeko dibortzioari buruzko 202/13 prozeduraren ondoriozkoa.

				JAKINARAZPEN-ZEDULA

				Bilboko (Bizkaia) Lehen Auzialdiko 5 zenbakiko Epaitegian adostasunik gabeko dibortziorako bideratutako 202/13 prozeduran epaia eman da. Prozedura hori Bernardo Lorente Castro jaunak eskatuta hasi da, Josefina Fernandez Marquez andrearen aurka. Honako hauek dira epai horren idazpurua eta epaitza:

				19/14 EPAIA

				Epailea: Francisco Javier Osa Fernández.

				Lekua: Bilbao (Bizkaia).

				Eguna: bi mila eta hamalauko urtarrilaren hogeia.

				 

				Alderdi demandatzailea: Bernardo Lorente Castro.

				Abokatua: Aitor Roberto Guisasola Paredes.

				Prokuradorea: Rosa Sanmiguel Adalid.

				 

				Alderdi demandatua: Josefina Fernandez Marquez.

				Abokatua.

				Prokuradorea.

				 

				Judizioko gaia: dibortzioa.

				EPAITZA

				Osorik baiesten dut Bernardo Lorente Castro jaunak jarritako demanda, auzi-ihesean den Josefina Fernández Márquez andrearen aurkakoa. Horrenbestez, aipatutakoek egindako ezkontzaren dibortzioa agintzen dut, legezko ondorio guztiekin. Prozedura hau izapidetzean sortutako kostuak ez zaizkio berariaz inori ezartzen.

				Aurkaratzeko modua: Bizkaiko Probintzia Auzitegian aurkeztutako apelazio-errekurtsoaren bidez (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, bestalde, honako hauek adieraziko dira: aurkaratzea zein alegaziotan oinarritzen den, apelatutako ebazpena eta zein erabaki aurkaratzen den (PZLb, 458.2 artikulua).

				Errekurtsoa jarri ahal izateko, 50 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, zenbateko hori zainpean utzi beharko da epaitegi honek Banesto taldean (Banco Español de Crédito) duen Gordailuan eta Zainpean uzteko Kontuan (kontuaren zenbakia: 4709). Dirua sartu izanaren agirian, kontzeptua idazteko hutsunean, «Errekurtsoa» dela adierazi beharko da (kodea: 02-Apelazioa). Diru-kopuru hori zainpean utzi izana egiaztatu egin beharko da errekurtsoa aurkeztean (BJLOko 15. xedapen gehigarria).

				Errekurtsoa jartzeko, gordailua eratzetik salbuetsita daude aipatutako xedapenaren 5. paragrafoan aipatzen direnak, eta doako laguntza juridikorako eskubidea aitortua dutenak.

				Eta epai honen bidez erabaki, agindu eta sinatzen dut.

				Josefina Fernandez Marquez demandatuari behar bezalako jakinarazpena egiteko balio dezan, ematen eta sinatzen dut ediktu hau, Bilbon (Bizkaia), bi mila eta hamalauko urtarrilaren hogeian.

				IDAZKARIA.

